Tornado in die Kalahari | SARIE
Tornado in die Kalahari	deur admin
Snags het die kwik in die Kalahari tot minus 8 grade gedaal. Snerpend koud, veral as jy drie weke lank in ’n tent moet slaap! Soggens was die water in die draagbare storte gevries. Maar die filmspan en akteurs van die fliek Tornado het dít alles met ’n glimlag verduur. Op 10 April kan ons self in teaters sien waarmee hulle besig was. Dié fliek, met Regardt van den Bergh as regisseur, vertel die ware verhaal van Pierre (gespeel deur Quintin Krog), ’n depressiewe jongman, en Tornado, ’n Arabierperd wat té hard gedruk is om ’n skouperd te word. Ook in die rolverdeling: Danny Keogh, Joanie Combrink en Regardt se dogter, Lean.
* Die Arabiese hings wat Tornado speel, Arlieb Kashmir, is laat verlede jaar dood in ‘n springongeluk.